CELEX: 32010R1112
Language: fi
Date: 2010-12-01 00:00:00
Title: Komission asetus (EU) N:o 1112/2010, annettu 1 päivänä joulukuuta 2010 , unionin syrjäisimpien alueiden hyväksi toteutettavista maatalousalan erityistoimenpiteistä annetun neuvoston asetuksen (EY) N:o 247/2006 soveltamista koskevista eräistä yksityiskohtaisista säännöistä annetun asetuksen (EY) N:o 793/2006 muuttamisesta

2.12.2010   
            
            
               FI
            
            
               Euroopan unionin virallinen lehti
            
            
               L 316/1
            
         KOMISSION ASETUS (EU) N:o 1112/2010,
   annettu 1 päivänä joulukuuta 2010,
   unionin syrjäisimpien alueiden hyväksi toteutettavista maatalousalan erityistoimenpiteistä annetun neuvoston asetuksen (EY) N:o 247/2006 soveltamista koskevista eräistä yksityiskohtaisista säännöistä annetun asetuksen (EY) N:o 793/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (1) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksen (EY) N:o 793/2006 muuttamisesta annetun asetuksen (EY) N:o 408/2009 (2) ja erityisesti 46 a artiklan, jonka mukaan Madeiran paikalliseen kulutukseen tarkoitettuun ennastettuun iskukuumennettuun maitoon on sisällytettävä vähintään 15 prosenttia tuoretta lehmänmaitoa, hyväksymisen jälkeen on ilmennyt, että paikallinen juustoteollisuus käyttää kokonaisuudessaan kaiken paikallisesti tuotetun tuoreen maidon. Jo vakiintuneen taloudellisen tasapainon häiriintymisen välttämiseksi sekä sen varmistamiseksi, että paikallisesti tuotettu tuore maito voidaan jalostaa suuren lisäarvon tuotteiksi, olisi kyseinen tietyn vähimmäismäärän sisällyttämistä koskeva velvoite kumottava.
            
         
               (2)
            
            
               Koska asetuksella (EU) N:o 641/2010 (3) muutettiin asetuksen (EY) N:o 247/2006 19 artiklan 4 kohtaa siten, että komissiolta poistettiin 1 päivästä tammikuuta 2010 velvoite määrätä tuotteeseen sisällytettävän paikallisesti tuotetun tuoreen maidon määrä, on myös aiheellista kumota komission asetuksen (EY) N:o 793/2006 (4) 46 a artikla samasta päivästä alkaen.
            
         
               (3)
            
            
               Sen vuoksi asetusta (EY) N:o 793/2006 olisi muutettava.
            
         
               (4)
            
            
               Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EY) N:o 793/2006 46 a artikla.
   2 artikla
   Tämä asetus tulee voimaan 1 päivänä tammikuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä joulukuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 42, 14.2.2006, s. 1.
   
      (2)  EUVL L 123, 19.5.2009, s. 62.
   
      (3)  EUVL L 194, 24.7.2010, s. 23.
   
      (4)  EUVL L 145, 31.5.2006, s. 1.